Lav et referat af nedenstående tekst:

Tekst:
Politiet troppede torsdag 6. august talstærkt op i et kolonihavehus i kolonihaveforeningen Hennedal i Rørdal efter længere tids efterforskning af en række indbrud. Ved ransagningen af kolonihavehuset fandt man blandt andet flere smykker, som Nordjyllands Politi nu søger ejerne til. - Det er ikke lykkedes os at koble smykkerne sammen med et eller flere konkrete gerningssteder endnu. Derfor håber vi, at vi med denne fremlysning kan finde frem til den eller de personer, som har fået stjålet smykkerne, forklarer politikommissær Mikkel Brügmann, der leder politikredsens hold af indbrudsefterforskere i Aalborg-området. Politiet håber at kunne skaffe tyvekosterne tilbage til deres retmæssige ejer. Hvis man ejer et smykke på nedenstående billeder eller har yderligere oplysninger, kan Nordjylland Politi kontaktes på telefon 114.

Referat:
Nordjyllands Politi foretog 6. august en ransagning i et kolonihavehus i Rørdal. Nu søger politiet ejere til en række tyvekoster, som blev beslagtlagt ved ransagningen.